《河满子 竹西泛舟》
清代·石颐

海角天涯倦客，青鞋布袜游踪。落日酒旗杨柳岸，小桥春水烟篷。

徙倚阑干长啸，扣舷歌罢千钟。

蔓草谁怀六代？荒烟莫记隋宫。兴废千年人不管，鹧鸪只叫东风。

我亦随时行乐，不须搔首书空。

作者简介：字正也，号养斋，又号顽仙，江苏如皋（广陵思古编作泰州）人。以增贡生考授州同知。山水法王原祁。